title: Odluka Komisije (EU) 2021/156 оd 9. veljače 2021. o produljenju mandata Europske skupine za etiku u znanosti i novim tehnologijama

text:
                  10.2.2021

                  HR

                  Službeni list Europske unije

                  L 46/34

         ODLUKA KOMISIJE (EU) 2021/156
         оd 9. veljače 2021.
         o produljenju mandata Europske skupine za etiku u znanosti i novim tehnologijama
         EUROPSKA KOMISIJA,
         uzimajući u obzir Ugovor o Europskoj uniji i Ugovor o funkcioniranju Europske unije,
         budući da:

                     (1)

                     U članku 2. Ugovora o Europskoj uniji sadržane su vrijednosti na kojima se temelji Unija. Člankom 6. Ugovora o Europskoj uniji Povelji Europske unije o temeljnim pravima dodjeljuje se jednaka pravna vrijednost kao i Ugovorima te se predviđa da temeljna prava, kako su zajamčena Europskom konvencijom za zaštitu ljudskih prava i temeljnih sloboda i kako proizlaze iz ustavnih tradicija zajedničkih državama članicama, čine opća načela prava Unije.

                     (2)

                     Komisija je 20. studenoga 1991. odlučila osnovati skupinu savjetnika za etičke implikacije biotehnologije (GAEIB) i tako uključiti etiku u postupak donošenja odluka u području politika istraživanja i tehnološkog razvoja Zajednice.

                     (3)

                     Komisija je 16. prosinca 1997. odlučila GAEIB zamijeniti Europskom skupinom za etiku u znanosti i novim tehnologijama (EGE) te proširiti mandat skupine na sva područja primjene znanosti i tehnologije. Mandat EGE-a potom je produljivan, posljednji put Odlukom Komisije (EU) 2016/835 (1) na razdoblje od pet godina, koje završava 28. svibnja 2021.

                     (4)

                     Mandat EGE-a primjereno je nakon tog datuma produljiti na neodređeno razdoblje i imenovati nove članove u skladu s Odlukom Komisije C(2016) 3301 final od 30. svibnja 2016. o uspostavi horizontalnih pravila o osnivanju i radu stručnih skupina Komisije („horizontalna pravila”).

                     (5)

                     EGE bi Komisiju na njezin zahtjev ili na vlastitu inicijativu i u dogovoru s njom trebao neovisno savjetovati na horizontalnoj razini o svim politikama i zakonodavstvu Unije kada se etička i društvena dimenzija te dimenzija temeljnih prava preklapaju s razvojem znanosti i novih tehnologija. Komisija može EGE-u ukazati na pitanja za koja Europski parlament i Vijeće smatraju da su od velike etičke važnosti.

                     (6)

                     Zadaće EGE-a ključne su za uključivanje temeljnih prava i vrijednosti u politike Unije u svim područjima znanstvenih i tehnoloških inovacija. U tu bi svrhu EGE trebao izraditi detaljne analize i konkretne preporuke na temelju kojih bi u mišljenjima i izjavama predložio kako pristupiti glavnim etičkim pitanjima.

                     (7)

                     EGE bi se trebao sastojati od visokokvalificiranih i neovisnih stručnjaka, imenovanih u osobnom svojstvu, koji djeluju neovisno i u javnom interesu. Pri njihovu odabiru Komisiji bi trebao pomagati neovisni identifikacijski odbor. Odabir bi se trebao provesti na temelju objektivnih kriterija nakon otvorenog poziva na podnošenje prijava.

                     (8)

                     Za članove EGE-a trebalo bi utvrditi pravila o objavljivanju informacija.

                     (9)

                     Osobne podatke trebalo bi obrađivati u skladu s Uredbom (EU) 2018/1725 Europskog parlamenta i Vijeća (2).

                     (10)

                     Radi jasnoće i pravne sigurnosti Odluku (EU) 2016/835 trebalo bi službeno staviti izvan snage s učinkom od 28. svibnja 2021. S obzirom na potrebu za preispitivanjem odredaba o postupku odabira i troškovima sastanaka prije isteka mandata na temelju Odluke (EU) 2016/835, relevantne odredbe trebale bi se primjenjivati od dana donošenja ove Odluke,

               ODLUČILA JE:

            Članak 1.
            Predmet
            Osniva se Europska skupina za etiku u znanosti i novim tehnologijama (EGE).

            Članak 2.
            Zadaće
            EGE-ova je zadaća Komisiju na njezin zahtjev ili na vlastitu inicijativu, što izražava njegov predsjednik i što se usuglašava s nadležnom službom Komisije, neovisno savjetovati o pitanjima u kojima se etička i društvena dimenzija te dimenzija temeljnih prava preklapaju s razvojem znanosti i novih tehnologija.
            EGE osobito:

                        (a)

                        identificira, definira i proučava etička pitanja koja se javljaju zbog promjena u području znanosti i tehnologija;

                        (b)

                        daje smjernice koje su ključne za razvoj, provedbu i praćenje politika ili zakonodavstva Unije, a u obliku su analiza i preporuka iznesenih u mišljenjima i izjavama, s namjenom promicanja etičkog oblikovanja politika Unije u skladu s Poveljom Europske unije o temeljnim pravima.

            Članak 3.
            Savjetovanje
            Komisija se može savjetovati s EGE-om o svim pitanjima povezanima sa zadaćama iz članka 2. U tom kontekstu Komisija može EGE-u ukazati na pitanja za koja Europski parlament i Vijeće smatraju da su od velike etičke važnosti. S EGE-om se prema potrebi o pitanjima koja se odnose na zadaće iz članka 2. savjetuju druga stručna tijela koja je osnovala Komisija.

            Članak 4.
            Članstvo

               1.   EGE ima najviše 15 članova.

               2.   Članovi moraju biti stručni u zadaćama iz članka 2.

               3.   Članovi su pojedinci imenovani u osobnom svojstvu.

               4.   Članovi postupaju neovisno i u javnom interesu. Članovi pravodobno obavješćuju nadležnu službu Komisije u Glavnoj upravi za istraživanje i inovacije o svakom sukobu interesa koji bi mogao ugroziti njihovu neovisnost.

               5.   Članovi koji više nisu u mogućnosti djelotvorno doprinositi vijećanju u EGE-u ili koji prema mišljenju nadležne službe Komisije ne ispunjavaju uvjete iz članka 339. Ugovora o funkcioniranju Europske unije ili koji daju ostavku više se ne pozivaju na sastanke skupine, a do kraja mandata može ih zamijeniti osoba koju predsjednik Komisije imenuje s popisa prikladnih kandidata iz članka 5. stavka 7.

            Članak 5.
            Postupak odabira

               1.   Članovi EGE-a odabiru se nakon javnog poziva na podnošenje prijava koji se objavljuje u registru stručnih skupina Komisije i drugim sličnim strukturama („registar stručnih skupina”). Poziv na podnošenje prijava može se objaviti i drugdje, primjerice na namjenskim internetskim stranicama. U pozivu na podnošenje prijava moraju se jasno navesti kriteriji odabira, među kojima su i potrebna stručnost za posao koji se obavlja. Rok za podnošenje prijava ne smije biti kraći od četiri tjedna.

               2.   Pojedinci koji podnose prijave za članstvo moraju objaviti sve okolnosti koje bi mogle dovesti do sukoba interesa. Konkretno, nadležna služba Komisije zahtijeva da ti pojedinci kao dio prijave dostave izjavu o sukobu interesa na temelju standardnog obrasca te izjave za stručne skupine i ažurirani životopis. Podnošenje pravilno popunjenog obrasca izjave o sukobu interesa preduvjet je da bi se pojedinac mogao imenovati članom u osobnom svojstvu. Sukob interesa procjenjuje se u skladu s horizontalnim pravilima.

               3.   Članove EGE-a iz redova stručnjaka nadležnih za područja iz članka 2. koji su se odazvali pozivu na podnošenje prijava imenuje predsjednik Komisije na temelju prijedloga člana Komisije odgovornog za službu Komisije koja osigurava tajništvo EGE-a.

               4.   Postupak odabira nadzire identifikacijski odbor. Identifikacijski odbor posebno pomaže Komisiji u identifikaciji i odabiru potencijalnih članova EGE-a te u procjeni njihove dostupnosti i spremnosti da obavljaju dužnosti članova. Identifikacijski odbor sastoji se od tri člana koje imenuje član Komisije odgovoran za službu Komisije koja osigurava tajništvo EGE-a, a potporu mu pruža tajništvo koje osigurava nadležna služba Komisije. Identifikacijski odbor ocjenjuje prihvatljive kandidate s popisa koji je nadležna služba Komisije dostavila na temelju početne procjene svih prijava prema kriterijima odabira. Identifikacijski odbor podnosi preporuku članu Komisije odgovornom za službu Komisije koja osigurava tajništvo EGE-a.

               5.   Pri odabiru članova EGE-a nadležna služba Komisije nastoji u najvećoj mogućoj mjeri osigurati visoku razinu stručnosti i pluralizma, geografsku ravnotežu i ravnotežu broja muškaraca i žena te uravnoteženu zastupljenost relevantnih područja stručnog znanja i interesa, uzimajući u obzir zadaće EGE-a iz članka 2., potrebno stručno znanje te odziv kandidata na poziv na iskaz interesa.

               6.   Članovi se imenuju na mandat od najviše tri godine. Mandat im traje do zamjene ili do isteka mandata. Mandat im se može produljiti. Članstvo u EGE-u traje najdulje tri mandatna razdoblja.

               7.   Nadležna služba Komisije sastavlja popis prikladnih kandidata s kojeg se mogu imenovati zamjene članova. Nadležna služba Komisije dužna je od podnositelja prijave zatražiti suglasnost prije nego što njihova imena uvrsti na popis prikladnih kandidata.

            Članak 6.
            Predsjednik
            Članovi EGE-a iz svojih redova običnom većinom glasova izabiru predsjednika i jednog ili dva potpredsjednika, koji te funkcije obavljaju za vrijeme trajanja svojeg mandata.

            Članak 7.
            Rad

               1.   Nadležna služba Komisije blisko surađuje s predsjednikom EGE-a, odgovorna je za koordinaciju i organizaciju rada EGE-a te mu osigurava usluge tajništva.

               2.   Službenici Komisije iz njezinih drugih službi koje zanima rad EGE-a mogu zatražiti da im se omogući prisustvovanje na sastancima EGE-a i njegovih podskupina.

               3.   Nadležna služba Komisije odobrava program rada EGE-a, uključujući etičke analize koje EGE sam predloži. U svaki se zahtjev za etičku analizu uključuju njezini parametri. Kad od EGE-a traži savjet, Komisija određuje rok za analizu.

               4.   EGE-u u mišljenjima daje preporuke. One su utemeljene na pregledu dostignuća znanosti i tehnologija o kojima je riječ te temeljitoj analizi relevantnih etičkih pitanja. Relevantne službe Komisije obavješćuju se o preporukama koje je izradio EGE.

               5.   EGE djeluje kolegijalno. Radni se postupci temelje na poslovniku, a namjena im je da se svim članovima omogući da aktivno sudjeluju u aktivnostima skupine. Skupina u načelu donosi mišljenja i izjave konsenzusom. U slučaju glasovanja članovi odlučuju običnom većinom. Članovi koji su glasovali protiv ili su bili suzdržani imaju pravo zatražiti da se obrazloženje njihova stajališta (kao „mišljenje manjine”) priloži mišljenju ili izjavi s imenima članova koji se ne slažu s većinom.

               6.   Svako se mišljenje šalje predsjedniku Komisije ili predstavniku kojeg odredi. Svako se mišljenje, čim ga EGE donese, odmah javno objavljuje na internetskoj stranici EGE-a te dostavlja Europskom parlamentu i Vijeću.

               7.   EGE se u načelu sastaje u prostorima Komisije u skladu s načinima rada i kalendarom koje je utvrdila nadležna služba Komisije. EGE se sastaje najmanje šest puta u razdoblju od 12 mjeseci i pritom radi barem 12 radnih dana godišnje. Ako je potrebno, uz dogovor s nadležnom službom Komisije mogu se organizirati dodatni sastanci.

               8.   Nadležna služba Komisije može radi pripreme analiza EGE-a, a u granicama raspoloživih resursa, pokrenuti studije kako bi prikupila sve potrebne znanstvene i tehničke informacije i uspostavila bliske veze s predstavnicima etičkih tijela u državama članicama i trećim zemljama.

               9.   Nadležna služba Komisije organizira okrugli javni stol radi promicanja dijaloga i povećanja transparentnosti u vezi sa svakim mišljenjem EGE-a. EGE uspostavlja bliske veze sa službama Komisije koje se bave temama na kojima radi.

               10.   Ako je zbog operativnih okolnosti savjet o određenom pitanju potrebno dati brže nego što bi to bilo moguće donošenjem mišljenja, mogu se iznijeti kratke izjave ili drugi oblici analiza, nakon kojih se prema potrebi pitanje potpunije analizira u mišljenju, pri čemu se osigurava poštovanje načela transparentnosti kao i za svako drugo mišljenje. Izjave se objavljuju i javno su dostupne na internetskoj stranici EGE-a. U okviru svojeg programa rada i u dogovoru s nadležnom službom Komisije EGE može ažurirati svoja mišljenja ako smatra da je to potrebno.

               11.   EGE-ove su rasprave povjerljive. U dogovoru s nadležnom službom Komisije EGE može odlukom obične većine članova otvoriti svoja vijećanja za javnost.

               12.   Zapisnik o raspravi o pojedinim točkama dnevnog reda i o mišljenjima EGE-a mora biti smislen i potpun. Zapisnik sastavlja tajništvo, a za njega je odgovoran predsjednik.

            Članak 8.
            Podskupine

               1.   Nadležna služba Komisije može osnovati podskupine radi razmatranja određenih pitanja na temelju opisa posla koji odredi. Podskupine rade u skladu s horizontalnim pravilima i odgovaraju EGE-u. Raspuštaju se nakon ispunjenog mandata.

               2.   Članovi podskupina koji nisu članovi EGE-a odabiru se na temelju javnog poziva na podnošenje prijava u skladu s člankom 5. i horizontalnim pravilima (3).

            Članak 9.
            Pozvani stručnjaci

               1.   Nadležna služba Komisije može na ad hoc osnovi pozvati stručnjake i predstavnike relevantnih organizacija s posebnim stručnim znanjem ili gledištima da sudjeluju u radu EGE-a ili njegovih podskupina radi razmjene mišljenja o temi na dnevnom redu.

               2.   Nadležna služba Komisije može usto na ad hoc osnovi za sudjelovanje u radu EGE-a angažirati vanjske stručnjake ako smatra da je potrebno obuhvatiti široki spektar etičkih pitanja povezanih s napretkom u znanosti i novim tehnologijama.

            Članak 10.
            Poslovnik
            Na prijedlog i u dogovoru s nadležnom službom Komisije EGE običnom većinom članova donosi poslovnik na temelju standardnog poslovnika za stručne skupine i u skladu s horizontalnim pravilima.

            Članak 11.
            Poslovna tajna i postupanje s klasificiranim podacima
            Članovi EGE-a i članovi podskupina, pozvani stručnjaci i članovi identifikacijskog odbora dužni su poštovati obvezu čuvanja poslovne tajne, koja se na temelju Ugovorâ i pravila o njihovoj provedbi odnosi na sve članove institucija i njihovo osoblje, ali i pravila Komisije o sigurnosti u pogledu zaštite klasificiranih podataka Unije utvrđena odlukama Komisije (EU, Euratom) 2015/443 (4) i (EU, Euratom) 2015/444 (5). U slučaju nepoštovanja tih obveza Komisija može poduzeti odgovarajuće mjere.

            Članak 12.
            Transparentnost

               1.   EGE i njegove podskupine registriraju se, a imena članova objavljuju u registru stručnih skupina.

               2.   Svi relevantni dokumenti, uključujući dnevni red, zapisnike i podneske sudionika, dostupni su u registru stručnih skupina ili se u njemu navodi poveznica na namjenske internetske stranice na kojima ih se može pronaći. Pristup namjenskim internetskim stranicama ne smije se uvjetovati registracijom korisnika niti ni na koji drugi način biti ograničen. Konkretno, dnevni red i drugi relevantni popratni dokumenti objavljuju se pravodobno prije održavanja sastanka, nakon čega se na vrijeme objavljuje i zapisnik. Iznimke od objave predviđene su samo ako se procijeni da bi se otkrivanjem dokumenta ugrozila zaštita javnog ili privatnog interesa kako je utvrđeno člankom 4. Uredbe (EZ) br. 1049/2001 Europskog parlamenta i Vijeća (6).

            Članak 13.
            Troškovi sastanaka

               1.   Sudionici u aktivnostima EGE-a i njegovih podskupina ne primaju naknadu za svoje usluge.

               2.   Komisija nadoknađuje putne troškove i dnevnice sudionika u aktivnostima EGE-a i njegovih podskupina te članova identifikacijskog odbora. Nadoknada se isplaćuje u skladu s važećim propisima Komisije i u okviru raspoloživih sredstava dodijeljenih službama Komisije u okviru godišnjeg postupka raspodjele sredstava.

            Članak 14.
            Stavljanje izvan snage
            Odluka (EU) 2016/835 stavlja se izvan snage s učinkom od 28. svibnja 2021.

            Članak 15.
            Primjena
            Osim članaka 5. i 13., ova se Odluka primjenjuje od 28. svibnja 2021.

            Sastavljeno u Bruxellesu 9. veljače 2021.

                  Za Komisiju

                  Predsjednica

               Ursula VON DER LEYEN

            (1)  Odluka Komisije (EU) 2016/835 od 25. svibnja 2016. o produljenu mandata Europske skupine za etiku u znanosti i novim tehnologijama (SL L 140, 27.5.2016., str. 21.).

            (2)  Uredba (EU) 2018/1725 Europskog parlamenta i Vijeća od 23. listopada 2018. o zaštiti pojedinaca u vezi s obradom osobnih podataka u institucijama, tijelima, uredima i agencijama Unije i o slobodnom kretanju takvih podataka te o stavljanju izvan snage Uredbe (EZ) br. 45/2001 i Odluke br. 1247/2002/EZ (SL L 295, 21.11.2018., str. 39.).

            (3)  Vidjeti članak 10. i članak 14. stavak 2. horizontalnih pravila.

            (4)  Odluka Komisije (EU, Euratom) 2015/443 od 13. ožujka 2015. o sigurnosti u Komisiji (SL L 72, 17.3.2015., str. 41.).

            (5)  Odluka Komisije (EU, Euratom) 2015/444 od 13. ožujka 2015. o sigurnosnim propisima za zaštitu klasificiranih podataka EU-a (SL L 72, 17.3.2015., str. 53.).

            (6)  Uredba (EZ) br. 1049/2001 Europskog parlamenta i Vijeća od 30. svibnja 2001. o javnom pristupu dokumentima Europskog parlamenta, Vijeća i Komisije (SL L 145, 31.5.2001., str. 43.). Te iznimke služe zaštiti javne sigurnosti, vojnih poslova, međunarodnih odnosa, financijske, monetarne ili gospodarske politike, privatnosti i integriteta pojedinca, poslovnih interesa, sudskih postupaka i pravnih savjeta, inspekcija/istraga/revizija i procesa odlučivanja institucije.


Odluka Komisije od 30/04/2020 u kojoj se određuje koncentracija kompatibilna sa zajedničkim tržištem (Predmet br. COMP/M.9604 - NENT / TELENOR / JV) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 04/02/2021 u kojoj se određuje koncentracija kompatibilna sa zajedničkim tržištem (Predmet br. COMP/M.10120 - EQT / MOLSLINJEN) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 05/02/2021 u kojoj se određuje koncentracija kompatibilna sa zajedničkim tržištem (Predmet br. COMP/M.10105 - FSN CAPITAL / OBTON INVEST / OBTON GROUP) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 04/02/2021 u kojoj se određuje koncentracija kompatibilna sa zajedničkim tržištem (Predmet br. COMP/M.10095 - CRÉDIT AGRICOLE ITALIA / CREDITO VALTELLINESE) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 10/02/2021 u kojoj se određuje koncentracija kompatibilna sa zajedničkim tržištem (Predmet br. COMP/M.10049 - PARTNERS GROUP / ATLANTIA / TELEPASS) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 04/02/2021 u kojoj se određuje koncentracija kompatibilna sa zajedničkim tržištem (Predmet br. COMP/M.10145 - AMERICAN INDUSTRIAL PARTNERS / PERSONAL CARE BUSINESS OF DOMTAR) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 05/02/2021 u kojoj se određuje koncentracija kompatibilna sa zajedničkim tržištem (Predmet br. COMP/M.10100 - STIRLING SQUARE CAPITAL PARTNERS / TA ASSOCIATES / NBS GROUP) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 27/11/2020 u kojoj se određuje koncentracija kompatibilna sa zajedničkim tržištem (Predmet br. COMP/M.9728 - ALTICE / OMERS / ALLIANZ / COVAGE) în temeiul Regulamentului (EZ) nr. 139/2004 al Consiliului (Vjerodostojan je samo tekst na francuskom jeziku)


Odluka Komisije od 04/02/2021 u kojoj se određuje koncentracija kompatibilna sa zajedničkim tržištem (Predmet br. COMP/M.10131 - PARTNERS GROUP / WARBURG PINCUS / ECOM EXPRESS PRIVATE) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


title: Odluka Političkog i sigurnosnog odbora (ZVSP) 2021/1184 od 15. srpnja 2021. o imenovanju zapovjednika snaga EU-a za vojnu operaciju Europske unije radi doprinošenja odvraćanju od, sprečavanju i suzbijanju djela piratstva i oružane pljačke uz obalu Somalije (Atalanta) i stavljanju izvan snage Odluke (ZVSP) 2021/471 (ATALANTA/4/2021)

text:
                  19.7.2021

                  HR

                  Službeni list Europske unije

                  L 257/1

         ODLUKA POLITIČKOG I SIGURNOSNOG ODBORA (ZVSP) 2021/1184
         od 15. srpnja 2021.
         o imenovanju zapovjednika snaga EU-a za vojnu operaciju Europske unije radi doprinošenja odvraćanju od, sprečavanju i suzbijanju djela piratstva i oružane pljačke uz obalu Somalije (Atalanta) i stavljanju izvan snage Odluke (ZVSP) 2021/471 (ATALANTA/4/2021)
         POLITIČKI I SIGURNOSNI ODBOR,
         uzimajući u obzir Ugovor o Europskoj uniji, a posebno njegov članak 38.,
         uzimajući u obzir Zajedničku akciju Vijeća 2008/851/ZVSP od 10. studenoga 2008. o vojnoj operaciji Europske unije radi doprinošenja odvraćanju od, sprečavanju i suzbijanju djela piratstva i oružane pljačke uz obalu Somalije (1), a posebno njezin članak 6. stavak 1.,
         budući da:

                     (1)

                     Vijeće je na temelju članka 6. stavka 1. Zajedničke akcije 2008/851/ZVSP ovlastilo Politički i sigurnosni odbor (PSO) za donošenje odgovarajućih odluka o imenovanju zapovjednika snaga EU-a za vojnu operaciju Europske unije radi doprinošenja odvraćanju od, sprečavanju i suzbijanju djela piratstva i oružane pljačke uz obalu Somalije (Atalanta).

                     (2)

                     PSO je 17. ožujka 2021. donio Odluku (ZVSP) 2021/471 (2) o imenovanju kontraadmirala Luce Pasqualea ESPOSITA zapovjednikom snaga EU-a za vojnu operaciju Atalanta.

                     (3)

                     Zapovjednik operacije EU-a preporučio je imenovanje kapetana Alejandra CUERDE LORENZA novim zapovjednikom snaga EU-a od 4. kolovoza 2021. Španjolske vlasti navele su da će kapetan Alejandro CUERDA LORENZO biti promaknut u kontraadmirala nakon što bude imenovan zapovjednikom snaga EU-a.

                     (4)

                     Vojni odbor EU-a podupro je tu preporuku 21. lipnja 2021.

                     (5)

                     Odluku (ZVSP) 2021/471 trebalo bi stoga staviti izvan snage.

                     (6)

                     U skladu s člankom 5. Protokola br. 22 o stajalištu Danske, priloženog Ugovoru o Europskoj uniji i Ugovoru o funkcioniranju Europske unije, Danska ne sudjeluje u pripremi i provedbi odluka i djelovanja Unije koji imaju implikacije u području obrane,

               DONIO JE OVU ODLUKU:

            Članak 1.
            Kontraadmiral Alejandro CUERDA LORENZO imenuje se zapovjednikom snaga EU-a za vojnu operaciju Europske unije radi doprinošenja odvraćanju od, sprečavanju i suzbijanju djela piratstva i oružane pljačke uz obalu Somalije (Atalanta) od 4. kolovoza 2021.

            Članak 2.
            Odluka (ZVSP) 2021/471 stavlja se izvan snage.

            Članak 3.
            Ova Odluka stupa na snagu na dan donošenja.
            Primjenjuje se od 4. kolovoza 2021.

            Sastavljeno u Bruxellesu 15. srpnja 2021.

                  Za Politički i sigurnosni odbor

                  Predsjednica

               S. FROM-EMMESBERGER

            (1)  SL L 301, 12.11.2008., str. 33.

            (2)  Odluka Političkog i sigurnosnog odbora (ZVSP) 2021/471 od 17. ožujka 2021. o imenovanju zapovjednika snaga EU-a za vojnu operaciju Europske unije radi doprinošenja odvraćanju od, sprečavanju i suzbijanju djela piratstva i oružane pljačke uz obalu Somalije (Atalanta) i stavljanju izvan snage Odluke (ZVSP) 2020/1826 (ATALANTA/2/2021) (SL L 98, 19.3.2021., str. 1.).


Odluka Komisije od 21/04/2021 u kojoj se određuje koncentracija kompatibilna sa zajedničkim tržištem (Predmet br. COMP/M.10157 - AURUBIS / TSR RECYCLING / JV) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 26/07/2021 u kojoj se određuje koncentracija kompatibilna sa zajedničkim tržištem (Predmet br. COMP/M.10231 - AERCAP / GECAS / SES) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 23/07/2021 u kojoj se određuje koncentracija kompatibilna sa zajedničkim tržištem (Predmet br. COMP/M.10268 - SYNNEX / TECH DATA) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 11/06/2021 u kojoj se određuje koncentracija kompatibilna sa zajedničkim tržištem (Predmet br. COMP/M.10122 - MAYR-MELNHOF KARTON / KOTKAMILLS GROUP) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 26/07/2021 u kojoj se određuje koncentracija kompatibilna sa zajedničkim tržištem (Predmet br. COMP/M.10373 - PRIMONIAL / SAMSUNG / TARGET) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 04/08/2021 u kojoj se određuje koncentracija kompatibilna sa zajedničkim tržištem (Predmet br. COMP/M.10337 - BC PARTNERS / VISTA EQUITY PARTNERS / EAB GLOBAL) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 27/07/2021 u kojoj se određuje koncentracija kompatibilna sa zajedničkim tržištem (Predmet br. COMP/M.10286 - BNPPF / BPOST BANK) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 28/07/2021 u kojoj se određuje koncentracija kompatibilna sa zajedničkim tržištem (Predmet br. COMP/M.10321 - DSV / AGILITY) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 26/07/2021 u kojoj se određuje koncentracija kompatibilna sa zajedničkim tržištem (Predmet br. COMP/M.10346 - ICG / CIRCET) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 23/06/2021 u kojoj se određuje koncentracija kompatibilna sa zajedničkim tržištem (Predmet br. COMP/M.10238 - NORDIC CAPITAL / LEO FOUNDATION / LEO PHARMA) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 05/08/2021 u kojoj se određuje koncentracija kompatibilna sa zajedničkim tržištem (Predmet br. COMP/M.10388 - GAMUT / BCI / PS PARENT ) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 02/08/2021 u kojoj se određuje koncentracija kompatibilna sa zajedničkim tržištem (Predmet br. COMP/M.10305 - CDPQ / DWS / ERMEWA) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 03/08/2021 u kojoj se određuje koncentracija kompatibilna sa zajedničkim tržištem (Predmet br. COMP/M.10295 - ORANGE POLSKA / APG / FIBERCO JV) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 26/07/2021 u kojoj se određuje koncentracija kompatibilna sa zajedničkim tržištem (Predmet br. COMP/M.10330 - MASDAR / TAALERI / KYOTO / AUTOHELLAS / JV) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 16/07/2021 u kojoj se određuje koncentracija kompatibilna sa zajedničkim tržištem (Predmet br. COMP/M.10322 - TPG / FRANCISCO PARTNERS / BOOMI) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 29/07/2021 u kojoj se određuje koncentracija kompatibilna sa zajedničkim tržištem (Predmet br. COMP/M.10283 - MEF 4 / CDC / 3i EOPF TOPCO / NGM) în temeiul Regulamentului (EZ) nr. 139/2004 al Consiliului (Vjerodostojan je samo tekst na francuskom jeziku)


Odluka Komisije od 29/07/2021 u kojoj se određuje koncentracija kompatibilna sa zajedničkim tržištem (Predmet br. COMP/M.10299 - DBS / JPMC / TEMASEK / TECHCO JV) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


title: Odluka Vijeća (EU) 2021/1312 od 19. srpnja 2021. o odobravanju otvaranja pregovora o sporazumu o suradnji između Europske unije i Međunarodne organizacije kriminalističke policije (ICPO-INTERPOL)

text:
                  10.8.2021

                  HR

                  Službeni list Europske unije

                  L 287/2

         ODLUKA VIJEĆA (EU) 2021/1312
         od 19. srpnja 2021.
         o odobravanju otvaranja pregovora o sporazumu o suradnji između Europske unije i Međunarodne organizacije kriminalističke policije (ICPO-INTERPOL)
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 16. stavak 2., članak 82. stavak 1. i članak 87. stavak 2. u vezi s člankom 218. stavcima 3. i 4.,
         uzimajući u obzir preporuku Europske komisije,
         budući da:

                     (1)

                     Trebalo bi otvoriti pregovore s ciljem sklapanja sporazuma o suradnji („Sporazum”) između Unije i Međunarodne organizacije kriminalističke policije („Interpol”). Sporazumom će se nastojati urediti suradnja između Unije i Interpola u području kaznenog progona, pravosudne suradnje u kaznenim stvarima i sigurnosti granica (kao dio upravljanja granicama).

                     (2)

                     Sporazumom bi trebalo osigurati potrebne zaštitne mjere i jamstva kako bi se državama članicama i agencijama Unije odobrio kontrolirani pristup Interpolovoj bazi podataka o ukradenim i izgubljenim putnim ispravama („SLTD”) i Interpolovoj bazi podataka o putnim ispravama povezanima s obavijestima („TDAWN”) putem europskog portala za pretraživanje („ESP”) u mjeri u kojoj je to potrebno za obavljanje njihovih zadaća u skladu s njihovim pravima pristupa.

                     (3)

                     Člankom 9. stavkom 5. Uredbe (EU) 2019/818 Europskog parlamenta i Vijeća (1) predviđa se da se upiti u Interpolove baze podataka provode tako da se nikakve informacije ne otkriju osobi na koje se odnosi upozorenje Interpola.

                     (4)

                     Sporazumom bi trebalo urediti suradnju između Agencije Europske unije za suradnju tijela za izvršavanje zakonodavstva uspostavljene Uredbom (EU) 2016/794 Europskog parlamenta i Vijeća (2) („Europol”) i Interpola, uzimajući u obzir najnovija postignuća u suzbijanju terorizma, prekograničnog i transnacionalnog teškog organiziranog kriminala, kao i trenutačne operativne potrebe i mandat Europola.

                     (5)

                     Sporazumom bi trebalo olakšati uspostavljanje i uređivanje suradnje između Ureda europskog javnog tužitelja uspostavljenog Uredbom Vijeća (EU) 2017/1939 (3) („EPPO”) i Interpola.

                     (6)

                     Sporazumom bi trebalo pružiti pravnu osnovu za odobravanje pristupa Europolu, Agenciji Europske unije za suradnju u kaznenom pravosuđu uspostavljenoj Uredbom (EU) 2018/1727 Europskog parlamenta i Vijeća (4) („Eurojust”) i EPPO-u relevantnim Interpolovim bazama podataka radi obavljanja njihovih zadaća.

                     (7)

                     Sporazumom bi trebalo pružiti pravnu osnovu za ovlašćivanje Eurojusta i EPPO-a za razmjenu operativnih informacija s Interpolom.

                     (8)

                     Člankom 23. stavcima 1., 2. i 5. Uredbe (EU) 2016/794 predviđa se da Europol i međunarodne organizacije razmjenjuju osobne podatke u mjeri u kojoj je to potrebno za obavljanje zadaća Europola, kako su definirane u članku 4. te Uredbe.

                     (9)

                     Člancima 80., 99. i 104. Uredbe (EU) 2017/1939 detaljno se utvrđuju odnosi između EPPO-a i njegovih partnera te predviđa razmjena informacija između EPPO-a i međunarodnih organizacija.

                     (10)

                     S obzirom na informacije sadržane u uvodnoj izjavi 33. Uredbe (EU) 2016/794 i uvodnoj izjavi 46. Uredbe (EU) 2018/1727 primjereno je ojačati suradnju između Europola i Interpola odnosno između Eurojusta i Interpola poticanjem učinkovite razmjene osobnih podataka.

                     (11)

                     Člankom 47. stavcima 1., 5. i 6. te člancima 52. i 56. Uredbe (EU) 2018/1727 utvrđuju se odnosi između EPPO-a i njegovih partnera te predviđa razmjena osobnih podataka između Eurojusta i međunarodnih organizacija.

                     (12)

                     Agencija Europske unije za operativno upravljanje opsežnim informacijskim sustavima u području slobode, sigurnosti i pravde (eu-LISA) osnovana Uredbom (EU) 2018/1726 Europskog parlamenta i Vijeća (5) trebala bi podupirati tehničku provedbu pristupa Interpolovim bazama podataka u kontekstu uredbi (EZ) br. 767/2008 (6), (EU) 2018/1240 (7), i (EU) 2019/817 (8) Europskog parlamenta i Vijeća, u skladu s Uredbom (EU) 2018/1726.

                     (13)

                     S obzirom na informacije sadržane u uvodnoj izjavi 96. Uredbe (EU) 2017/1939 primjereno je ojačati suradnju između Unije i Interpola poticanjem učinkovite razmjene osobnih podataka.

                     (14)

                     Člankom 94. Uredbe (EU) 2018/1725 Europskog parlamenta i Vijeća (9) utvrđuju se uvjeti za prijenose operativnih osobnih podataka međunarodnim organizacijama.

                     (15)

                     Sporazum bi trebao u potpunosti poštovati odredbe o zaštiti podataka utvrđene u Uredbi (EU) 2016/679 Europskog parlamenta i Vijeća (10), Uredbi (EU) 2018/1725 i Direktivi (EU) 2016/680 Europskog parlamenta i Vijeća (11).

                     (16)

                     Sporazumom bi se trebala u potpunosti poštovati temeljna prava i načela priznata Poveljom Europske unije o temeljnim pravima („Povelja”), posebice pravo na poštovanje privatnog i obiteljskog života iz članka 7. Povelje, pravo na zaštitu osobnih podataka iz članka 8. Povelje te pravo na djelotvoran pravni lijek i na pošteno suđenje iz članka 47. Povelje. Sporazum bi trebalo primjenjivati u skladu sa svim pravima i načelima sadržanima u Povelji.

                     (17)

                     Sporazumom ne bi trebalo dovoditi u pitanje prava i obveze država članica u njihovim odnosima s Interpolom koji nisu obuhvaćeni područjem primjene Sporazuma.

                     (18)

                     U skladu s člancima 1., 2. i 2.a Protokola br. 22 o stajalištu Danske, priloženog Ugovoru o Europskoj uniji (UEU) i Ugovoru o funkcioniranju Europske unije (UFEU), Danska ne sudjeluje u donošenju ove Odluke te ona za nju nije obvezujuća niti se na nju primjenjuje.

                     (19)

                     U skladu s člancima 1. i 2. Protokola br. 21 o stajalištu Ujedinjene Kraljevine i Irske s obzirom na područje slobode, sigurnosti i pravde, priloženog UEU-u i UFEU-u, i ne dovodeći u pitanje članak 4. navedenog protokola, Irska ne sudjeluje u donošenju ove Odluke te ona za nju nije obvezujuća niti se na nju primjenjuje.

                     (20)

                     Provedeno je savjetovanje s Europskim nadzornikom za zaštitu podataka u skladu s člankom 41. stavkom 2. Uredbe (EU) 2018/1725 te je on dao mišljenje 25. svibnja 2021. (12),

               DONIJELO JE OVU ODLUKU:

            Članak 1.

               1.   Komisiju se ovlašćuje za otvaranje pregovora, u ime Europske unije, o sporazumu o suradnji između Europske unije i Međunarodne organizacije kriminalističke policije (ICPO-Interpol).

               2.   Pregovori se vode na temelju pregovaračkih smjernica Vijeća koje su navedene u dodatku ovoj Odluci.

            Članak 2.
            Komisija se imenuje pregovaračem Unije.

            Članak 3.
            Pregovori se vode uz savjetovanje s Radnom skupinom za razmjenu informacija u području PUP-a (Radna skupina IXIM), podložno svim smjernicama koje Vijeće može naknadno uputiti Komisiji.
            Komisija izvješćuje Vijeće o vođenju i ishodu pregovora kako redovito tako i kada god to Vijeće zatraži. Prema potrebi ili na zahtjev Vijeća Komisija izrađuje pisano izvješće.

            Članak 4.
            Ova je Odluka upućena Komisiji.

            Sastavljeno u Bruxellesu 19. srpnja 2021.

                  Za Vijeće

                  Predsjednik

               J. PODGORŠEK

            (1)  Uredba (EU) 2019/818 Europskog parlamenta i Vijeća od 20. svibnja 2019. o uspostavi okvira za interoperabilnost informacijskih sustava EU-a u području policijske i pravosudne suradnje, azila i migracija i izmjeni uredaba (EU) 2018/1726, (EU) 2018/1862 i (EU) 2019/816 (SL L 135, 22.5.2019., str. 85.).

            (2)  Uredba (EU) 2016/794 Europskog parlamenta i Vijeća od 11. svibnja 2016. o Agenciji Europske unije za suradnju tijela za izvršavanje zakonodavstva (Europol) te zamjeni i stavljanju izvan snage odluka Vijeća 2009/371/PUP, 2009/934/PUP, 2009/935/PUP, 2009/936/PUP i 2009/968/PUP (SL L 135, 24.5.2016., str. 53.).

            (3)  Uredba Vijeća (EU) 2017/1939 od 12. listopada 2017. o provedbi pojačane suradnje u vezi s osnivanjem Ureda europskog javnog tužitelja („EPPO”) (SL L 283, 31.10.2017., str. 1.).

            (4)  Uredba (EU) 2018/1727 Europskog parlamenta i Vijeća od 14. studenoga 2018. o Agenciji Europske unije za suradnju u kaznenom pravosuđu (Eurojust) te zamjeni i stavljanju izvan snage Odluke Vijeća 2002/187/PUP (SL L 295, 21.11.2018., str. 138.).

            (5)  Uredba (EU) 2018/1726 Europskog parlamenta i Vijeća od 14. studenoga 2018. o Agenciji Europske unije za operativno upravljanje opsežnim informacijskim sustavima u području slobode, sigurnosti i pravde (eu-LISA) te izmjeni Uredbe (EZ) br. 1987/2006 i Odluke Vijeća 2007/533/PUP i stavljanju izvan snage Uredbe (EU) br. 1077/2011 (SL L 295, 21.11.2018., str. 99.).

            (6)  Uredba (EZ) br. 767/2008 Europskog parlamenta i Vijeća od 9. srpnja 2008. o viznom informacijskom sustavu (VIS) i razmjeni podataka među državama članicama o vizama za kratkotrajni boravak (Uredba o VIS-u) (SL L 218, 13.8.2008., str. 60.).

            (7)  Uredba (EU) 2018/1240 Europskog parlamenta i Vijeća od 12. rujna 2018. o uspostavi europskog sustava za informacije o putovanjima i odobravanje putovanja (ETIAS) i izmjeni uredaba (EU) br. 1077/2011, (EU) br. 515/2014, (EU) 2016/399, (EU) 2016/1624 i (EU) 2017/2226 (SL L 236, 19.9.2018., str. 1).

            (8)  Uredba (EU) 2019/817 Europskog parlamenta i Vijeća od 20. svibnja 2019. o uspostavi okvira za interoperabilnost informacijskih sustava EU-a u području granica i viza i izmjeni uredaba (EZ) br. 767/2008, (EU) 2016/399, (EU) 2017/2226, (EU) 2018/1240, (EU) 2018/1726 i (EU) 2018/1861 Europskog parlamenta i Vijeća te odluka Vijeća 2004/512/EZ i 2008/633/PUP, (SL L 135, 22.5.2019., str. 27.).

            (9)  Uredba (EU) 2018/1725 Europskog parlamenta i Vijeća od 23. listopada 2018. o zaštiti pojedinaca u vezi s obradom osobnih podataka u institucijama, tijelima, uredima i agencijama Unije i o slobodnom kretanju takvih podataka te o stavljanju izvan snage Uredbe (EZ) br. 45/2001 i Odluke br. 1247/2002/EZ (SL L 295, 21.11.2018., str. 39.).

            (10)  Uredba (EU) 2016/679 Europskog parlamenta i Vijeća od 27. travnja 2016. o zaštiti pojedinaca u vezi s obradom osobnih podataka i o slobodnom kretanju takvih podataka te o stavljanju izvan snage Direktive 95/46/EZ (Opća uredba o zaštiti podataka) (SL L 119, 4.5.2016., str. 1.).

            (11)  Direktiva (EU) 2016/680 Europskog parlamenta i Vijeća od 27. travnja 2016. o zaštiti pojedinaca u vezi s obradom osobnih podataka od strane nadležnih tijela u svrhe sprečavanja, istrage, otkrivanja ili progona kaznenih djela ili izvršavanja kaznenih sankcija i o slobodnom kretanju takvih podataka te o stavljanju izvan snage Okvirne odluke Vijeća 2008/977/PUP (SL L 119, 4.5.2016., str. 89.).

            (12)  SL C 251, 28.6.2021., str. 7.


title: Odluka Komisije оd 11 kolovoza 2021. o osnivanju Komisijine stručne skupine za statistiku o plastičnom ambalažnom otpadu 2021/C 324/05

text:
                  12.8.2021

                  HR

                  Službeni list Europske unije

                  C 324/5

         ODLUKA KOMISIJE
         оd 11 kolovoza 2021.
         o osnivanju Komisijine stručne skupine za statistiku o plastičnom ambalažnom otpadu
         (2021/C 324/05)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         budući da:

                     (1)

                     Na temelju članka 338.Ugovora o funkcioniranju Europske unije Europski parlament i Vijeće donose mjere za izradu statistika kada je to potrebno za obavljanje djelatnosti Unije.

                     (2)

                     U skladu s člankom 13. Uredbe Vijeća (EU, Euratom) 2021/770 (1) Komisija je dužna osnovati formalnu stručnu skupinu koja će biti sastavljena od predstavnika svih država članica i kojom će predsjedati predstavnik Komisije, a ta će skupina savjetovati Komisiju i izražavati mišljenja o usporedivosti, pouzdanosti i iscrpnosti statističkih podataka o nastalom i recikliranom plastičnom ambalažnom otpadu, savjetovati Komisiju o pripremi mjera za unaprjeđenje usporedivosti i pouzdanosti podataka te davati godišnja mišljenja o primjerenosti podataka o plastičnom ambalažnom otpadu koje države članice dostavljaju za potrebe vlastitih sredstava koja se temelje na nerecikliranom plastičnom ambalažnom otpadu.

                     (3)

                     Stoga je potrebno osnovati skupinu stručnjaka u području statistike o plastičnom ambalažnom otpadu („stručna skupina za statistiku o plastičnom ambalažnom otpadu”) i definirati joj zadaće, strukturu i rad u skladu s Odlukom Komisije C(2016) 3301 o uspostavi horizontalnih pravila o osnivanju i radu stručnih skupina Komisije.

                     (4)

                     Stručna skupina za statistiku o plastičnom ambalažnom otpadu trebala bi svake godine dati mišljenje o primjerenosti podataka o plastičnom ambalažnom otpadu koje jednom godišnje dostavljaju države članice za upotrebu u sustavu vlastitih sredstava Europske unije.

                     (5)

                     Stručna skupina za statistiku o plastičnom ambalažnom otpadu trebala bi biti sastavljena od stručnjaka za statistiku o plastičnom ambalažnom otpadu iz svih država članica.

                     (6)

                     Trebalo bi utvrditi pravila o objavljivanju informacija od strane članova stručne skupine za statistiku o plastičnom ambalažnom otpadu.

                     (7)

                     Osobne podatke trebalo bi obrađivati u skladu s Uredbom (EU) 2018/1725 Europskog parlamenta i Vijeća (2),

               ODLUČILA JE:

            Članak 1.
            Predmet
            Osniva se Komisijina stručna skupina za statistiku o plastičnom ambalažnom otpadu („stručna skupina za statistiku o plastičnom ambalažnom otpadu”).

            Članak 2.
            Zadaće
            Stručna skupina za statistiku o plastičnom ambalažnom otpadu ima sljedeće zadaće:

                        (a)

                        savjetovati Komisiju i izražavati mišljenja o usporedivosti, pouzdanosti i iscrpnosti statističkih podataka o nastalom i recikliranom plastičnom ambalažnom otpadu;

                        (b)

                        savjetovati Komisiju o pripremi mjera za unaprjeđenje usporedivosti i pouzdanosti statističkih podataka;

                        (c)

                        svake godine proučiti podatke dostavljene u skladu s člankom 5. stavkom 5. Uredbe (EU, Euratom) 2021/770;

                        (d)

                        davati godišnja mišljenja o primjerenosti podataka o plastičnom ambalažnom otpadu koje dostavljaju države članice za potrebe vlastitih sredstava koja se temelje na nerecikliranom plastičnom ambalažnom otpadu;

                        (e)

                        razmatrati pitanja u vezi s provedbom Uredbe (EU, Euratom) br. 2021/770;

                        (f)

                        pomagati Komisiji u pripremi zakonodavnih prijedloga i inicijativa politike za usklađivanje statistike o plastičnom ambalažnom otpadu;

                        (g)

                        pomagati Komisiji u ranoj pripremi provedbenih akata koji će se donijeti na temelju Uredbe (EU, Euratom) 2021/770, prije njihova podnošenja odboru u skladu s Uredbom (EU) br. 182/2011 Europskog parlamenta i Vijeća;

                        (h)

                        omogućivati razmjenu iskustava i dobre prakse u području statistike o plastičnom ambalažnom otpadu;

                        (i)

                        savjetovati Komisiju o pitanjima u vezi s politikama revizije statistike o plastičnom ambalažnom otpadu.

            Članak 3.
            Savjetovanje
            Komisija se može savjetovati sa stručnom skupinom za statistiku o plastičnom ambalažnom otpadu o bilo kojem pitanju koje se odnosi na podatke o plastičnom ambalažnom otpadu.

            Članak 4.
            Članstvo

               (1)   Članovi su tijela država članica odgovorna za dostavu podataka u skladu s člankom 12. Direktive 94/62/EZ Europskog parlamenta i Vijeća (3).

               (2)   Države članice dužne su imenovati svoje predstavnike, koji moraju imati visoku razinu stručnog znanja u sastavljanju statistike o plastičnom ambalažnom otpadu.

            Članak 5.
            Predsjednik
            Stručnom skupinom za statistiku o plastičnom ambalažnom otpadu predsjeda predstavnik Komisije (Eurostata).

            Članak 6.
            Rad

               (1)   Stručna skupina za statistiku o plastičnom ambalažnom otpadu djeluje na zahtjev Komisije (Eurostata) u skladu s horizontalnim pravilima Komisije o stručnim skupinama (4) („horizontalna pravila”) (5).

               (2)   Sastanci skupine u načelu se održavaju u prostorima Komisije.

               (3)   Komisija (Eurostat) osigurava usluge tajništva.

               (4)   Sastancima mogu prisustvovati dužnosnici Komisije iz drugih službi koje zanima rad skupine i podskupina.

               (5)   U dogovoru s Komisijom (Eurostatom) skupina može običnom većinom članova odlučiti da njezine rasprave budu javne.

               (6)   Zapisnik o raspravi o točkama dnevnog reda i o mišljenjima stručne skupine za statistiku o plastičnom ambalažnom otpadu mora biti suvisao i potpun. Za zapisnik je odgovoran predsjednik, a sastavlja ga tajništvo.

               (7)   Kad god je to moguće, stručna skupina za statistiku o plastičnom ambalažnom otpadu mišljenja, preporuke i izvješća donosi konsenzusom.

               (8)   U slučaju glasanja članovi odlučuju običnom većinom. Članovi koji su glasali protiv ili su se suzdržali od glasanja imaju pravo zatražiti da se mišljenju, preporuci ili izvješću priloži dokument sa sažetim obrazloženjem njihova stajališta.

            Članak 7.
            Podskupine
            Komisija (Eurostat) može osnovati podskupine radi ispitivanja određenih pitanja u okviru opisa poslova koji utvrđuje Komisija (Eurostat). Podskupine rade u skladu s horizontalnim pravilima i odgovaraju stručnoj skupini. Raspuštaju se nakon završetka njihova mandata.

            Članak 8.
            Pozvani stručnjaci
            Komisija (Eurostat) može pozvati stručnjake s posebnim stručnim znanjem u području određenog predmeta na dnevnom redu da za tu priliku sudjeluju u radu stručne skupine za statistiku o plastičnom ambalažnom otpadu ili njezinih podskupina.

            Članak 9.
            Promatrači

               (1)   Organizacijama ili javnim subjektima koji nisu tijela država članica može se izravnim pozivom dodijeliti status promatrača, u skladu s horizontalnim pravilima.

               (2)   Organizacije ili javni subjekti sa statusom promatrača imenuju svoje predstavnike.

               (3)   Promatračima i njihovim predstavnicima predsjednik može dopustiti da sudjeluju u raspravama stručne skupine za statistiku o plastičnom ambalažnom otpadu i daju svoj stručni doprinos. Međutim, oni nemaju pravo glasa i ne sudjeluju u izradi preporuka ili savjeta stručne skupine za statistiku o plastičnom ambalažnom otpadu.

            Članak 10.
            Poslovnik
            Na prijedlog Komisije (Eurostata) i u dogovoru s njom stručna skupina za statistiku o plastičnom ambalažnom otpadu donosi svoj poslovnik običnom većinom glasova članova na temelju standardnog poslovnika za stručne skupine, u skladu s horizontalnim pravilima.

            Članak 11.
            Poslovna tajna i postupanje s povjerljivim informacijama

               (1)   Članovi stručne skupine za statistiku o plastičnom ambalažnom otpadu i njihovi predstavnici te pozvani stručnjaci i promatrači moraju poštovati obvezu čuvanja poslovne tajne, koja se na temelju Ugovora i pravila o njihovoj provedbi odnosi na sve članove institucija i njihovo osoblje, ali i pravila Komisije o sigurnosti u pogledu zaštite povjerljivih podataka Unije utvrđena odlukama Komisije (EU, Euratom) 2015/443 (6) i (EU, Euratom) 2015/444 (7). U slučaju kršenja tih obveza Komisija može poduzeti sve odgovarajuće mjere.

               (2)   Članovi stručne skupine za statistiku o plastičnom ambalažnom otpadu i njihovi predstavnici te pozvani stručnjaci i promatrači moraju poštovati statističku povjerljivost utvrđenu u Uredbi (EZ) br. 223/2009 i posebno njezinu članku 20. (Zaštita povjerljivih podataka).

            Članak 12.
            Transparentnost

               (1)   Stručna skupina za statistiku o plastičnom ambalažnom otpadu registrira se u registru stručnih skupina Komisije i drugih sličnih subjekata („registar stručnih skupina”). Imena tijela država članica i imena promatrača objavljuju se u registru stručnih skupina.

               (2)   Svi relevantni dokumenti, uključujući dnevne redove, zapisnike i pisane doprinose sudionika, stavljaju se na raspolaganje nakon sastanaka putem poveznice na posebne internetske stranice koja se objavljuje u registru stručnih skupina. Pristup tim posebnim internetskim stranicama ne smije se uvjetovati zahtjevom za registraciju korisnika ni ograničavati na bilo koji drugi način. Dnevni red objavljuje se pravodobno prije održavanja sastanka te se potom na vrijeme objavljuje i zapisnik. Iznimke od objave predviđene su samo ako se procijeni da bi se objavljivanjem dokumenta ugrozila zaštita javnog ili privatnog interesa kako je utvrđeno člankom 4. Uredbe (EZ) br. 1049/2001 Europskog parlamenta i Vijeća (8).

            Članak 13.
            Troškovi sastanaka

               (1)   Sudionici u aktivnostima stručne skupine za statistiku o plastičnom ambalažnom otpadu i njihovih podskupina ne primaju naknadu za svoje usluge.

               (2)   Putne troškove i dnevnice sudionika u aktivnostima stručne skupine za statistiku o plastičnom ambalažnom otpadu i njezinih podskupina Komisija nadoknađuje u skladu s važećim propisima Komisije i u okviru raspoloživih odobrenih sredstava dodijeljenih službama Komisije u okviru godišnjeg postupka raspodjele sredstava.

            Sastavljeno u Bruxellesu 11 kolovoza 2021.

                  Za Komisiju

               Paolo GENTILONI

                  Član Komisije

            (1)  Uredba Vijeća (EU, Euratom) 2021/770 od 30. travnja 2021. o izračunu vlastitih sredstava koja se temelje na nerecikliranom plastičnom ambalažnom otpadu, o metodama i postupku za stavljanje na raspolaganje tih vlastitih sredstava, o mjerama za zadovoljavanje potreba za gotovinom i o određenim aspektima vlastitih sredstava koja se temelje na bruto nacionalnom dohotku (SL L 165, 11.5.2021., str. 15.).

            (2)  Uredba (EU) 2018/1725 Europskog parlamenta i Vijeća od 23. listopada 2018. o zaštiti pojedinaca u vezi s obradom osobnih podataka u institucijama, tijelima, uredima i agencijama Unije i o slobodnom kretanju takvih podataka te o stavljanju izvan snage Uredbe (EZ) br. 45/2001 i Odluke br. 1247/2002/EZ (SL L 295, 21.11.2018., str. 39.).

            (3)  Direktiva Europskog parlamenta i Vijeća 94/62/EZ od 20. prosinca 1994. o ambalaži i ambalažnom otpadu (SL L 365, 31.12.1994., str. 10.).

            (4)  Odluka Komisije C(2016) 3301 od 30. svibnja 2016. o uspostavi horizontalnih pravila o osnivanju i radu stručnih skupina Komisije.

            (5)  Vidjeti članak 13. stavak 1. horizontalnih pravila.

            (6)  Odluka Komisije (EU, Euratom) 2015/443 оd 13. ožujka 2015. o sigurnosti u Komisiji (SL L 72, 17.3.2015., str. 41.).

            (7)  Odluka Komisije (EU, Euratom) 2015/444 оd 13. ožujka 2015. o sigurnosnim propisima za zaštitu klasificiranih podataka EU-a (SL L 72, 17.3.2015., str. 53.).

            (8)  Uredba (EZ) br. 1049/2001 Europskog parlamenta i Vijeća od 30. svibnja 2001. o javnom pristupu dokumentima Europskog parlamenta, Vijeća i Komisije (SL L 145, 31.5.2001., str. 43.). Iznimke su namijenjene zaštiti javne sigurnosti, vojnih poslova, međunarodnih odnosa, financijske, monetarne i gospodarske politike, privatnosti i integriteta pojedinca, poslovnih interesa, sudskih postupaka i pravnih savjeta, inspekcija/istraga/revizija i postupka donošenja odluka institucije.


Odluka Komisije od 12/08/2021 u kojoj se određuje koncentracija kompatibilna sa zajedničkim tržištem (Predmet br. COMP/M.10277 - GEELY / FUTAIHUA / JV) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 10/08/2021 u kojoj se određuje koncentracija kompatibilna sa zajedničkim tržištem (Predmet br. COMP/M.10362 - KKR / CD&R / CLOUDERA) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 12/08/2021 u kojoj se određuje koncentracija kompatibilna sa zajedničkim tržištem (Predmet br. COMP/M.10274 - EDFR / LUMANI / GLD) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 09/08/2021 u kojoj se određuje koncentracija kompatibilna sa zajedničkim tržištem (Predmet br. COMP/M.10359 - CARSALES HOLDINGS / GOLDMAN SACHS / EURAZEO / OPEN ROAD) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


title: Odluka Komisije (EU) 2021/1358 оd 30. lipnja 2021. kojom se Slovačkoj odobrava produljenje određenih rokova iz članka 11. Uredbe (EU) 2021/267 Europskog parlamenta i Vijeća (priopćeno pod brojem dokumenta C(2021) 4629) (Vjerodostojan je samo tekst na engleskom jeziku)

text:
                  16.8.2021

                  HR

                  Službeni list Europske unije

                  L 293/8

         ODLUKA KOMISIJE (EU) 2021/1358
         оd 30. lipnja 2021.
         kojom se Slovačkoj odobrava produljenje određenih rokova iz članka 11. Uredbe (EU) 2021/267 Europskog parlamenta i Vijeća

               (priopćeno pod brojem dokumenta C(2021) 4629)

         (Vjerodostojan je samo tekst na engleskom jeziku)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) 2021/267 Europskog parlamenta i Vijeća od 16. veljače 2021. o utvrđivanju posebnih i privremenih mjera zbog nejenjavanja krize uzrokovane bolešću COVID-19 u pogledu obnove ili produljenja određenih potvrda, dozvola i ovlaštenja, odgode određenih redovnih provjera i redovnih osposobljavanja u određenim područjima zakonodavstva o prometu te produljenja određenih razdoblja iz Uredbe (EU) 2020/698 (1), a posebno njezin članak 11. stavak 4.,
         budući da:

                     (1)

                     Člankom 11. stavkom 1. Uredbe (EU) 2021/267 produljuje se valjanost dozvola za strojovođe, koja bi inače bila istekla ili bi inače istekla u razdoblju od 1. rujna 2020. do 30. lipnja 2021.

                     (2)

                     Člankom 11. stavkom 2. Uredbe (EU) 2021/267 produljuju se rokovi u kojima imatelji dozvola za strojovođe trebaju obaviti redovne provjere, koji bi inače bili istekli ili bi inače istekli u razdoblju od 1. rujna 2020. do 30. lipnja 2021.

                     (3)

                     Dopisom od 7. svibnja 2021. Slovačka je podnijela obrazloženi zahtjev za produljenje određenih rokova iz članka 11. stavaka 1. i 2. Uredbe (EU) 2021/267. Slovačka je 31. svibnja 2021. dostavila dodatne informacije u prilog svojem zahtjevu.

                     (4)

                     Svojim obrazloženim zahtjevom Slovačka traži produljenje razdoblja od 1. rujna 2020. do 30. lipnja 2021. iz članka 11. stavaka 1. i 2. Uredbe (EU) 2021/267 za četiri mjeseca i produljenje razdoblja od 10 mjeseci iz članka 11. stavaka 1. i 2. Uredbe (EU) 2021/267 za četiri mjeseca.

                     (5)

                     Prema informacijama koje je dostavila Slovačka, obnova dozvola za strojovođe i provedba redovnih provjera imatelja tih dozvola u toj će državi članici vjerojatno i dalje biti neizvedive i nakon 30. lipnja 2021. zbog mjera koje je poduzela radi sprečavanja ili ograničavanja širenja bolesti COVID-19.

                     (6)

                     Među mjerama koje je poduzela radi ograničavanja širenja bolesti COVID-19 vlada Slovačke uvela je zabranu okupljanja više od šest osoba, odredila rad od kuće i uvela policijski sat. Prema informacijama dobivenima od te države članice, zbog tih mjera u razdoblju od siječnja do travnja 2021. nije bilo izvedivo provoditi osposobljavanje potrebno za obnavljanje valjanosti dozvola za strojovođe.

                     (7)

                     Na temelju informacija koje je dostavila Slovačka, u razdoblju od 19. travnja do 15. svibnja 2021., kad se situacija s pandemijom polako počela poboljšavati, dopušteno je organiziranje periodičnih osposobljavanja iako uz određena ograničenja. Broj sudionika koji su smjeli sudjelovati u svakom pojedinom osposobljavanju znatno je smanjen, a ustanove za osposobljavanje zahtijevale su da sudionici koji prolaze provjere imaju negativan test na COVID-19.

                     (8)

                     Prema informacijama dobivenima od Slovačke, od 15. svibnja 2021. ublažene su mjere koje je vlada odredila te su obrazovne institucije nakon toga mogle nastaviti s provedbom osposobljavanja. Međutim, pri provedbi osposobljavanja i dalje se zahtijeva održavanje razmaka od dva metra među sudionicima. Iz toga proizlazi činjenica da svakom pojedinom osposobljavanju može prisustvovati samo mali broj sudionika.

                     (9)

                     Na temelju informacija koje je dostavila Slovačka, iako se provođenje periodičnih osposobljavanja nastavilo, u toj se državi članici obveza provedbe aktivnosti osposobljavanja s kojima se kasni primjenjuje i na članove osoblja koji nisu strojovođe, a koji se smatraju podjednako potrebnima za obavljanje aktivnosti u željezničkom prijevozu i sigurnost tih aktivnosti. Prema informacijama dobivenima od Slovačke, valjanost svjedodžbi o stručnoj osposobljenosti za članove osoblja koji nisu strojovođe isto je tako dodatno produljena na temelju nacionalnog zakonodavstva. Stoga je potrebno organizirati nova osposobljavanja, ne samo za strojovođe nego i za druge stručne osobe.

                     (10)

                     Prema informacijama koje je dostavila Slovačka, u toj državi postoji samo jedna obrazovna ustanova koja provodi periodično osposobljavanje i provjere stručnih osoba u području željezničkog prijevoza, uključujući strojovođe, dok su ostale dvije ustanove ovlaštene samo za provođenje osposobljavanja za strojovođe, i to samo za tehnički dio osposobljavanja. Slovačka procjenjuje da je broj strojovođa koje treba ispitati visok – barem 993 osobe u dvama najvećim željezničkim prijevoznicima moraju proći periodično osposobljavanje, a pritom u Slovačkoj postoje 43 željeznička poduzeća koja pružaju usluge putničkog i teretnog prijevoza. Ta država članica stoga procjenjuje da postojeće ustanove za osposobljavanje neće imati kapacitet za provođenje toliko velikog broja ispitivanja do 30. lipnja 2021.

                     (11)

                     Prema procjenama Slovačke, zaostatak u provedbi redovnih provjera imatelja dozvola za strojovođe trebao bi se nadoknaditi u roku od četiri mjeseca.

                     (12)

                     Na temelju informacija koje je dostavila Slovačka, problem valjanosti dozvola za strojovođe i povezane provjere odnose se samo na strojovođe s mnogo godina stručnog iskustva u upravljanju željezničkim vozilima. Zatražena produljenja stoga ne bi trebala dovesti do nerazmjernih rizika u pogledu sigurnosti i zaštite u prometu.

                     (13)

                     Stoga bi Slovačkoj trebalo odobriti produljenje razdoblja od 1. rujna 2020. do 30. lipnja 2021. iz članka 11. stavaka 1. i 2. Uredbe (EU) 2021/267 za četiri mjeseca i produljenje razdoblja od 10 mjeseci iz članka 11. stavaka 1. i 2. te uredbe za četiri mjeseca.

                     (14)

                     Slovačka se složila da se ova Odluka donese i priopći na engleskom jeziku,

               DONIJELA JE OVU ODLUKU:

            Članak 1.
            Slovačkoj se odobravaju sljedeća produljenja razdoblja iz članka 11. stavaka 1. i 2. Uredbe (EU) 2021/267:

                        (a)

                        produljenje razdoblja od 1. rujna 2020. do 30. lipnja 2021. iz članka 11. stavaka 1. i 2. Uredbe (EU) 2021/267 za četiri mjeseca; i

                        (b)

                        produljenje razdoblja od 10 mjeseci iz članka 11. stavaka 1. i 2. te uredbe za četiri mjeseca.

            Članak 2.
            Ova je Odluka upućena Slovačkoj Republici.

            Sastavljeno u Bruxellesu 30. lipnja 2021.

                  Za Komisiju

               Adina-Ioana VĂLEAN

                  Članica Komisije

            (1)  SL L 60, 22.2.2021., str. 1.


title: Odluka Komisije (EU) 2021/1360 оd 30. lipnja 2021. kojom se Nizozemskoj odobrava produljenje određenih rokova iz članaka 2. i 3. Uredbe (EU) 2021/267 Europskog parlamenta i Vijeća (priopćeno pod brojem dokumenta C(2021) 4640) (vjerodostojan je samo tekst na engleskom jeziku)

text:
                  16.8.2021

                  HR

                  Službeni list Europske unije

                  L 293/14

         ODLUKA KOMISIJE (EU) 2021/1360
         оd 30. lipnja 2021.
         kojom se Nizozemskoj odobrava produljenje određenih rokova iz članaka 2. i 3. Uredbe (EU) 2021/267 Europskog parlamenta i Vijeća

               (priopćeno pod brojem dokumenta C(2021) 4640)

         (vjerodostojan je samo tekst na engleskom jeziku)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) 2021/267 Europskog parlamenta i Vijeća od 16. veljače 2021. o utvrđivanju posebnih i privremenih mjera zbog nejenjavanja krize uzrokovane bolešću COVID-19 u pogledu obnove ili produljenja određenih potvrda, dozvola i ovlaštenja, odgode određenih redovnih provjera i redovnih osposobljavanja u određenim područjima zakonodavstva o prometu te produljenja određenih razdoblja iz Uredbe (EU) 2020/698 (1), a posebno njezin članak 2. stavak 8. i članak 3. stavak 4.,
         budući da:

                     (1)

                     Člankom 2. stavkom 1. Uredbe (EU) 2021/267 produljuju se rokovi u kojima imatelj svjedodžbe o stručnoj osposobljenosti („SSO”) treba obaviti periodično osposobljavanje, koji bi inače bili istekli ili bi inače istekli u razdoblju od 1. rujna 2020. do 30. lipnja 2021. Člankom 2. stavkom 3. te uredbe produljuje se valjanost odgovarajuće usklađene oznake „95” Unije.

                     (2)

                     Člankom 3. stavkom 1. Uredbe (EU) 2021/267 produljuje se valjanost vozačkih dozvola, koja bi inače bila istekla ili bi inače istekla u razdoblju od 1. rujna 2020. do 30. lipnja 2021.

                     (3)

                     Dopisom od 25. svibnja 2021. Nizozemska je podnijela obrazloženi zahtjev za produljenje određenih rokova iz članaka 2. i 3. Uredbe (EU) 2021/267. Nizozemska je 7. lipnja 2021. dostavila dodatne informacije u prilog svojem zahtjevu.

                     (4)

                     Svojim obrazloženim zahtjevom Nizozemska traži produljenje razdoblja od 1. rujna 2020. do 30. lipnja 2021. iz članka 2. stavka 1. Uredbe (EU) 2021/267, za potrebe te odredbe i za potrebe članka 2. stavka 3., za četiri mjeseca i produljenje razdoblja od 1. rujna 2020. do 30. lipnja 2021. iz članka 3. stavka 1. te uredbe za četiri mjeseca.

                     (5)

                     Prema informacijama koje je dostavila Nizozemska, provedba periodičnog osposobljavanja i njegovo dokazivanje te označivanje usklađenom oznakom „95” Unije vjerojatno će i dalje biti neizvedivi i nakon 30. lipnja 2021. zbog mjera koje je poduzela radi sprečavanja ili ograničavanja širenja bolesti COVID-19.

                     (6)

                     Prema navodima Nizozemske, zbog tih su se mjera morala obustaviti periodična osposobljavanja u razdoblju od 15. prosinca 2020. do 16. ožujka 2021. Iako su se periodična osposobljavanja u međuvremenu ponovno počela provoditi, i dalje je na snazi obveza prema kojoj sve osobe moraju održavati međusobni razmak od 1,5 metara u svakoj situaciji. Privatna poduzeća provela su te mjere zajedničkim protokolom.

                     (7)

                     Glavni je učinak tih mjera na periodična osposobljavanja taj da nastavne skupine sada moraju biti mnogo manje nego u uobičajenim situacijama. Naime, znatan dio periodičnih osposobljavanja uključuje obvezni praktični tečaj, koji se sada može održavati samo u malim skupinama. Prema informacijama koje je dostavila Nizozemska, zbog te se okolnosti znatno smanjio kapacitet za osposobljavanje u toj državi članici, zbog čega nije bilo moguće pravodobno provesti periodična osposobljavanja za velik broj vozača kamiona.

                     (8)

                     Prema navodima Nizozemske, privatna poduzeća morat će primjenjivati taj zajednički protokol u narednim mjesecima, što znači da će u bližoj budućnosti i dalje postojati znatna ograničenja u pogledu raspoloživog kapaciteta za osposobljavanje na tržištu.

                     (9)

                     U skladu s informacijama koje je dostavila Nizozemska, većina vozača kamiona u toj državi članici mora obnoviti svoje svjedodžbe o stručnoj osposobljenosti („SSO”) do kraja 2021. Na temelju informacija koje je dostavilo nizozemsko tijelo zaduženo za registriranje osposobljavanja (CBR (2)), 150 000 vozača mora još 2021. sudjelovati u prosjeku na dvama tečajevima u trajanju od sedam sati, što znači da vozači kamiona u toj državi članici moraju do kraja godine obaviti još ukupno 300 000 tečajeva.

                     (10)

                     Osim toga, na temelju podataka koje je dostavila Nizozemska, znatan broj vozača autobusa imao je velikih poteškoća s dovršavanjem osposobljavanja prije 10. rujna 2020. zbog mjera ograničenja kretanja koje su bile na snazi u toj državi članici u proljeće 2020. Budući da je tim vozačima autobusa odobreno produljenje valjanosti njihovih SSO-a na temelju Uredbe (EU) 2020/698 Europskog parlamenta i Vijeća (3), vozači autobusa trenutačno moraju sudjelovati na još približno 350 000 tečajeva, i to u vrlo ograničenom vremenskom okviru.

                     (11)

                     Nadalje, u skladu s informacijama koje je dostavila Nizozemska, bilo bi vrlo teško nastaviti uredno obavljati sva periodična osposobljavanja. Broj osoba oboljelih od bolesti COVID-19 i dalje je visok u Nizozemskoj, a većina profesionalnih vozača još nije cijepljena. Na temelju informacija koje je dostavila ta država članica, to znači da u toj skupini ili među njihovih bliskim kontaktima i dalje postoje slučajevi zaraze, zbog čega su prisiljeni biti na bolovanju ili u karanteni. To ne znači samo to da ih njihovi kolege moraju zamjenjivati nego i to da imaju malo vremena na raspolaganju za sudjelovanje u periodičnim osposobljavanjima. Prijašnja iskustva pokazuju i da dostupni voditelji osposobljavanja moraju otkazivati mnoge dane predviđene za osposobljavanje, što se ne događa samo zbog toga što vozači u velikom broju neočekivano otkazuju dolaske na osposobljavanje nego i zbog toga što i među voditeljima osposobljavanja još uvijek ima slučajeva zaraza i odlazaka u karantenu.

                     (12)

                     Prema informacijama dobivenima od Nizozemske, ta država članica radi na provedbi programa kojim će se omogućiti provođenje periodičnog osposobljavanja za SSO-e u okviru samih poduzeća, što bi vozačima omogućilo da sudjeluju na osposobljavanjima unutar svojeg uobičajenog (zatvorenog) radnog okruženja. Međutim, očekuje se da će potrebno certificiranje voditelja osposobljavanja u okviru tog programa početi tek od 1. srpnja. U razdoblju nakon toga očekuje se da će mnogi voditelji osposobljavanja i vozači biti na ljetnom godišnjem odmoru jer je on obično povezan sa školskim praznicima u toj državi članici.

                     (13)

                     Prema informacijama koje je dostavila Nizozemska, obnavljanja vozačkih dozvola vjerojatno će i dalje biti neizvediva i nakon 30. lipnja 2021. zbog mjera koje je poduzela radi sprečavanja ili ograničavanja širenja bolesti COVID-19.

                     (14)

                     Na temelju informacija koje je dostavila Nizozemska, u toj se državi članici SSO-i izdaju na vozačkoj dozvoli. Stoga bi većini vozača kamiona kojima bi 10. rujna 2021. istekli SSO-i na isti datum istekle i vozačke dozvole.

                     (15)

                     Prema navodima Nizozemske, produljenje roka na koji bi vozačke dozvole inače istekle osobito je neophodno onim osobama kojima za obnovu dozvola treba nalaz liječnika specijalista. Na temelju podataka koje je dostavila ta država članica, trenutačno postoji 61 687 otvorenih predmeta u kojima nizozemsko nacionalno tijelo nadležno za ispitivanja i dalje čeka zdravstvene nalaze liječnika ili specijalista. To je posljedica činjenice da znatan broj vozača i dalje ne može na vrijeme dobiti termin kod liječnika zbog pritiska pod kojim se nalazi zdravstveni sustav prouzročenog pandemijom bolesti COVID-19.

                     (16)

                     Prema informacijama koje je dostavila Nizozemska, brojevi pozitivnih rezultata testiranja i novih hospitalizacija u toj državi članici pali su, a brzina provedbe cijepljenja i dalje je u skladu s europskim prosjekom. Međutim, opća situacija povezana s bolešću COVID-19 u Nizozemskoj i dalje se smatra zabrinjavajućom jer u ovom trenutku 23 od 25 nizozemskih regija ima ocjenu razine rizika „težak rizik”, što je najviša razina. Preostale dvije regije imaju ocjenu rizika koja je niža za jednu razinu, tj. „ozbiljan rizik”. Pritisak pod kojim se nalazi zdravstveni sustav stoga je i dalje vrlo visok. Zbog toga će mjere uvedene radi sprečavanja ili ograničavanja širenja bolesti COVID-19 vjerojatno i dalje biti na snazi još nekoliko mjeseci.

                     (17)

                     Prema procjenama Nizozemske, zatražena produljenja rokova za četiri mjeseca neophodna su za profesionalne vozače kako bi mogli obaviti tečajeve za obnovu znanja u odgovarajućim rokovima i kako bi se omogućilo rješavanje zaostatka a da se pritom ne prouzroče veliki poremećaji u prometnom sektoru.

                     (18)

                     Prema informacijama koje je dostavila Nizozemska, većina predmetnih vozača mora samo završiti tečajeve osposobljavanja koje su već započeli. Zatražena produljenja stoga ne bi trebala dovesti do nerazmjernih rizika u pogledu sigurnosti i zaštite u prometu.

                     (19)

                     Stoga bi Nizozemskoj trebalo odobriti produljenje razdoblja od 1. rujna 2020. do 30. lipnja 2021. iz članka 2. stavka 1., za potrebe te odredbe i za potrebe članka 2. stavka 3., i iz članka 3. stavka 1. Uredbe (EU) 2021/267 za četiri mjeseca.

                     (20)

                     Nizozemska se složila da se ova Odluka donese i priopći na engleskom jeziku,

               DONIJELA JE OVU ODLUKU:

            Članak 1.
            Nizozemskoj se odobravaju sljedeća produljenja razdoblja iz članka 2. stavaka 1. i 3. i iz članka 3. stavka 1. Uredbe (EU) 2021/267:

                        (a)

                        produljenje razdoblja od 1. rujna 2020. do 30. lipnja 2021. iz članka 2. stavka 1. Uredbe (EU) 2021/267, za potrebe članka 2. stavaka 1. i 3. te uredbe, za četiri mjeseca; i

                        (b)

                        produljenje razdoblja od 1. rujna 2020. do 30. lipnja 2021. iz članka 3. stavka 1. te uredbe za četiri mjeseca.

            Članak 2.
            Ova je Odluka upućena Kraljevini Nizozemskoj.

            Sastavljeno u Bruxellesu 30. lipnja 2021.

                  Za Komisiju

               Adina-Ioana VĂLEAN

                  Članica Komisije

            (1)  SL L 60, 22.2.2021., str. 1.

            (2)  Centraal Bureau Rijvaardigheidsbewijzen.

            (3)  Uredba (EU) 2020/698 Europskog parlamenta i Vijeća od 25. svibnja 2020. o utvrđivanju posebnih i privremenih mjera zbog izbijanja bolesti COVID-19 u pogledu obnove ili produljenja određenih potvrda, dozvola i ovlaštenja te odgodi određenih redovnih provjera i redovnih osposobljavanja u određenim područjima zakonodavstva o prometu (SL L 165, 27.5.2020., str. 10.).


title: Odluka Komisije (EU) 2021/1362 оd 30. lipnja 2021. kojom se Irskoj odobrava produljenje određenih rokova iz članka 3. Uredbe (EU) 2021/267 Europskog parlamenta i Vijeća (priopćeno pod brojem dokumenta C(2021) 4736) (Vjerodostojan je samo tekst na engleskom jeziku)

text:
                  16.8.2021

                  HR

                  Službeni list Europske unije

                  L 293/19

         ODLUKA KOMISIJE (EU) 2021/1362
         оd 30. lipnja 2021.
         kojom se Irskoj odobrava produljenje određenih rokova iz članka 3. Uredbe (EU) 2021/267 Europskog parlamenta i Vijeća

               (priopćeno pod brojem dokumenta C(2021) 4736)

         (Vjerodostojan je samo tekst na engleskom jeziku)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) 2021/267 Europskog parlamenta i Vijeća od 16. veljače 2021. o utvrđivanju posebnih i privremenih mjera zbog nejenjavanja krize uzrokovane bolešću COVID-19 u pogledu obnove ili produljenja određenih potvrda, dozvola i ovlaštenja, odgode određenih redovnih provjera i redovnih osposobljavanja u određenim područjima zakonodavstva o prometu te produljenja određenih razdoblja iz Uredbe (EU) 2020/698 (1), a posebno njezin članak 3. stavak 4.,
         budući da:

                     (1)

                     Člankom 3. stavkom 1. Uredbe (EU) 2021/267 produljuje se valjanost vozačkih dozvola, koje bi u skladu s člankom 7. Direktive 2006/126/EZ Europskog parlamenta i Vijeća (2) i točkom 3. podtočkom (d) Priloga I. toj direktivi inače bile istekle ili bi inače istekle u razdoblju od 1. rujna 2020. do 30. lipnja 2021.

                     (2)

                     Dopisom od 27. svibnja 2021. Irska je podnijela obrazloženi zahtjev za produljenje roka iz članka 3. stavka 1. Uredbe (EU) 2021/267. Irska je 4. lipnja 2021. dostavila dodatne informacije u prilog svojem zahtjevu.

                     (3)

                     Svojim obrazloženim zahtjevom Irska traži produljenje razdoblja od 1. rujna 2020. do 30. lipnja 2021. iz članka 3. stavka 1. Uredbe (EU) 2021/267 za četiri mjeseca.

                     (4)

                     Prema informacijama koje je dostavila Irska, obnavljanje vozačkih dozvola u Irskoj vjerojatno će i dalje biti neizvedivo i nakon 30. lipnja 2021. zbog mjera koje je poduzela radi sprečavanja ili ograničavanja širenja bolesti COVID-19.

                     (5)

                     Kao jednu od tih mjera, koje su prema navodima Irske dovele do zaostatka u obnavljanju vozačkih dozvola, Irska je u razdoblju od 27. ožujka 2020. do 8. lipnja 2020. zatvorila centre Nacionalne službe za vozačke dozvole (NDLS). Ti su se centri nakon toga postupno ponovno otvarali, kako slijedi: 20 centara ponovno je otvoreno 8. lipnja 2020., dodatnih šest centara ponovno je otvoreno 22. lipnja 2020., a preostalih osam centara ponovno je otvoreno 29. lipnja 2020. Međutim, kapacitet centara NDLS-a nakon ponovnog otvaranja smanjio se za gotovo trećinu zbog zahtjeva o održavanju razmaka od dva metra.

                     (6)

                     Nadalje, pružanje usluge ispitivanja vozača dodatno je ograničeno u razdoblju od 1. siječnja 2021. do 17. svibnja 2021., kad je samo kritično osoblje dobilo mogućnost osobnog podnošenja zahtjeva za obnovu ili izdavanje vozačkih dozvola ili dozvola za učenje vožnje u centrima NDLS-a. To je značilo da u tom razdoblju osobe koje nisu pripadale u tu kategoriju nisu mogle podnijeti zahtjev za vozačku dozvoli ili dozvolu za učenje vožnje.

                     (7)

                     Od 18. svibnja 2021. centri NDLS-a ponovno su otvoreni za sve vozače. Međutim, zbog zahtjeva o održavanju razmaka od dva metra kapacitet za obnavljanje ili izdavanje vozačkih dozvola ili dozvola za učenje vožnje smanjio se za približno jednu trećinu.

                     (8)

                     Tijelo za sigurnost na cestama (RSA), u okviru kojeg djeluje NDLS, uvelo je poboljšanu internetsku uslugu u studenome 2020. kako bi omogućilo građanima podnošenje zahtjeva za vozačku dozvolu putem interneta. Iako se zahtjevi za vozačku dozvolu mogu podnijeti putem interneta, velik dio imatelja vozačke dozvole nije koristio taj internetski sustav zbog zahtjeva za registriranje. To uključuje posjedovanje kartice za javne usluge (PSC), koju izdaje država i koja služi za autentifikaciju identiteta osoba koje pristupaju javnim uslugama. U razdobljima od ožujka do srpnja 2020. i od siječnja do svibnja 2021. služba koja izdaje kartice za javne usluge radila je s vrlo smanjenim kapacitetom, pa građani nisu mogli dobiti te kartice. Trenutačno postoji velika potražnja za karticama za javne usluge radi pristupanja drugim uslugama koje pruža država te podnošenja zahtjeva za vozačku dozvolu putem interneta. Time će se odgoditi mogućnost za neke građane da podnesu zahtjev za vozačku dozvolu putem interneta te će morati posjetiti centar NDLS-a kako bi osobno podnijeli taj zahtjev.

                     (9)

                     Nadalje, prema informacijama koje je dostavila Irska, usluge teorijskog ispitivanja i ispitivanja vozača koje su bile ograničene sada ponovno postaju dostupne svim podnositeljima zahtjeva. Međutim, sada postoji velik zaostatak s dozvolama koje treba obnoviti, nakon njihova produljenja predviđenog Uredbom (EU) 2021/267.

                     (10)

                     Centri za teorijsko ispitivanje vozača bili su zatvoreni u razdoblju od 1. siječnja 2021. do 7. lipnja 2021., stoga je bilo odgođeno podnošenje zahtjeva za prvu dozvolu za učenje vožnje. Trenutačno više od 120 000 građana čeka na polaganje teorijskog ispita za vozače, a približno 20 000 polagat će ga u lipnju. Irska tijela donijela su dodatne planove za povećanje kapaciteta (kad to postane moguće s obzirom na ograničenja povezana s bolešću COVID-19) kako bi se omogućilo polaganje 50 000 teorijskih ispita mjesečno tijekom tri uzastopna mjeseca. U razdoblju prije izbijanja bolesti COVID-19 mjesečno je bilo približno 12 000 prijava za polaganje teorijskih ispita. Međutim, irska tijela očekuju da će taj dodatni kapacitet značiti i da će se u narednim mjesecima znatno povećati broj građana koji podnose zahtjev za prvu dozvolu za učenje vožnje, što će dovesti do povećanja potražnje u centrima NDLS-a.

                     (11)

                     Pružanje usluga ispitivanja vozača bilo je ograničeno na kritično osoblje u razdoblju od 1. siječnja 2021. do 7. lipnja 2021., pa do 30 000 građana nije moglo polagati ispit vožnje. Sada su dostupni znatni dodatni kapaciteti za ispitivanje, što će pak dovesti do dodatne potražnje za uslugama NDLS-a među građanima koji polože ispit vožnje.

                     (12)

                     Zbog mjera koje je Irska donijela u narednim se mjesecima očekuje povećanje broja vozača početnika koji će podnijeti zahtjeve za dozvole. Očekuje se da će ih biti približno 42 000 svakog mjeseca od srpnja 2021. do rujna 2021. te 22 000 u listopadu 2021., što je znatno više u usporedbi s 22 600, koliko ih je bilo u lipnju 2021., i, primjerice, u usporedbi s 37 896 dozvola za učenje vožnje koliko ih je izdano u cijelom razdoblju od 1. lipnja 2018. do 31. listopada 2018.

                     (13)

                     Prema informacijama koje je dostavila Irska, očekuje se da će, kad se ponovno počnu pružati usluge izdavanja vozačkih dozvola, prvo doći do povećanja broja zahtjeva za dozvole za učenje vožnje koje treba obraditi, u slučajevima osoba koje su položile teorijski ispit, a potom do povećanja broja zahtjeva za vozačke dozvole koje treba obraditi, u slučajevima osoba koje su položile ispit vožnje. Očekuje se da će potražnja povezana s podnošenjem zahtjeva dosegnuti razine od 200 % u odnosu na uobičajen broj zahtjeva koji se obrađuju, što će dodatno opteretiti kapacitete službe za izdavanje dozvola.

                     (14)

                     Prema informacijama koje je dostavila Irska, u najnovijim prognozama predviđa se da će u razdoblju od 12 mjeseci, od lipnja 2021. do svibnja 2022., biti podnesen 1,1 milijun zahtjeva. To odudara od uobičajenog broja zahtjeva, koji iznosi manje od 60 000 mjesečno ili tek malo više od 700 000 u razdoblju od 12 mjeseci. Povećanje ukupne potražnje u razdoblju od 2021. do 2022. bit će osobito izraženo u razdoblju od lipnja do listopada 2021., kad se u većini mjeseci očekuje da će ukupna mjesečna potražnja biti veća od 110 000. Smanjeni kapacitet u centrima NDLS-a, zbog pravila o držanju razmaka od dva metra, dovodi do toga da centri nisu u mogućnosti pružati usluge u uobičajenim razmjerima.

                     (15)

                     Prema informacijama koje je dostavila Irska, razlog zbog kojeg je zatražila produljenje za četiri mjeseca opravdan je zbog nagomilavanja velikog zaostatka s obzirom na kapacitete centara NDLS-a za obnavljanje i izdavanje dozvola, kako je prethodno opisano. Podaci pokazuju da nije obnovljeno više od 40 % dozvola za učenje vožnje koje je trebalo obnoviti potkraj 2020. i početkom 2021. Irska tijela očekuju da će se zatraženim produljenjem ublažiti opterećenje u sustavu za izdavanje dozvola tako što će se potražnja u posljednjem tromjesečju 2021. smanjiti za približno 100 000 zahtjeva. Kao posljedica toga, kapacitet centara NDLS-a za obnavljanje i izdavanje dozvola mogao bi se vratiti na uobičajen opseg rada nakon ublažavanja ograničenja povezanih s bolešću COVID-19.

                     (16)

                     Produljenje se traži za vozače čije dozvole istječu u razdoblju od 1. srpnja do 31. listopada 2021., a to je razdoblje u kojem postoji velika potražnja u centrima NDLS-a. Taj ograničen vremenski okvir ne bi trebao dovesti do nerazmjernog rizika u pogledu sigurnosti i zaštite u prometu.

                     (17)

                     Stoga bi Irskoj trebalo odobriti produljenje razdoblja od 1. rujna 2020. do 30. lipnja 2021. iz članka 3. stavka 1. Uredbe (EU) 2021/267 za četiri mjeseca,

               DONIJELA JE OVU ODLUKU:

            Članak 1.
            Irskoj se odobrava produljenje razdoblja od 1. rujna 2020. do 30. lipnja 2021. iz članka 3. stavka 1. Uredbe (EU) 2021/267 za četiri mjeseca.

            Članak 2.
            Ova je Odluka upućena Irskoj.

            Sastavljeno u Bruxellesu 30. lipnja 2021.

                  Za Komisiju

               Adina-Ioana VĂLEAN

                  Članica Komisije

            (1)  SL L 60, 22.2.2021., str. 1.

            (2)  Direktiva 2006/126/EZ Europskog parlamenta i Vijeća od 20. prosinca 2006. o vozačkim dozvolama (SL L 403, 30.12.2006., str. 18.).